吳正仲提舉至游堂
作者：程俱
朝代：宋

paragraphs: 妙喜寄鍼穎，大空浮海漚。
翛然一環堵，安住有至游。
內觀如寒龜，無縛浪自囚。
外遊如渇鹿，逐焰無時休。
安知至游處，不止亦不流。
廣文來東南，持節十四州。
江海見函丈，雲林入衣裘。
平生山水國，不滿一轉眸。
高堂坐隱几，笑遣車下牛。
虛簷白日静，顧眄九極周。
是中有至樂，可以忘春秋。
却來觀世夢，聊復憂人憂。